Echipa națională de fotbal feminin a Statelor Unite ("United States women's national soccer team", abreviat ca USWNT), reprezintă Statele Unite ale Americii în competițiile fotbalistice internaționale. Ea este gestionată de Federația de Fotbal a Statelor Unite ale Americii și evolueză în zona CONCACAF. Naționala feminină a Statelor Unite este una dintre cele mai de succes echipe din fotbalul feminin internațional, având câștigate trei Campionate Mondiale de Fotbal Feminin (inclusiv prima ediție din 1991 și cea mai recentă ediție din 2015), patru medalii de aur la Jocurile Olimpice și zece Algarve Cup. Echipa a fost pe poziția Nr. 1 în FIFA Women's World Rankings fără întrerupere din martie 2008 până în decembrie 2014 iar în prezent este clasată pe locul 2.